Poštovana gospođo Novaković,

Primio sam Vaš mail i u nastavku ukazujem na sledeće.

1. U vezi sa fotografijom u Politici, šaljem  Vam u prilogu screenshot - preuzeta je njegova fotografija sa naloga na mreži "X" i objavljena u kontekstu koji je negativan i koji on ne bi odobrio da se objavi na taj način. Suština je u kontekstu objave njegove fotografije - stavljena je u kontekst koji ga negativno predstavlja i posledično izaziva netrpeljivost prema njemu.
2. Informacije su činjenično netačne jer on nije politički opozicioni aktivista (nije član nijedne stranke i dve što piše, radi samo  u svoje ime); nigde nije pozivao na nasilje, a predstavljeno je kao da je to uradio. Navedeno je da je i ranije privođen (što je netačno, priveli su ga samo jednom  to zbog rasprave oko SNS štanda na Bajlonijevoj pijaci), a nije mu saopšteno zbog čega, da bi se ispostavilo da su mediji saznali da je remećenje javnog reda i mira. Dakle nije reč o višestrukom privođenju, već se desilo jednom i to oko sukoba na štandu SNS jer je zvao policiju da prijavi da SNS aktivisti nisu prijavili štand za zauzimanje javne površine, pa je policija privela njega jer je prijavio.
3. Nismo poslali demanti nijednoj od redakcija jer nemamo nikakva očekivanja iskreno od tih redakcija,s obzirom na sadržinu koju su objavili.

**From:** Gordana Novakovic  
**Sent:** Tuesday, March 25, 2025 13:07  
**To:** Mijatovic & Pavlovic  
**Subject:** Žalbe Savetu za štampu

Poštovani,

Primili smo žalbe koje ste, u ime Marka Marjanovića, podneli Savetu za štampu.

Molim vas za dodatne informacije.

1.U žalbi koja se odnosi na tekstove na portalu „Kurir.rs“ navodite da se podsticanje na diskriminaciju vidi i iz komentara. Da li se žalba odnosi i na komentare ispod teksta (ili tekstova)? Ukoliko da, molim vas da dostavite i linkove ka tim komentarima.

2.U žalbi koja se odnosi na tekst na portalu „Politika.rs“ navodite da su obavljene fotografije žalioca u negativnom kontekstu. U tekstu, međutim, nema njegovih fotografija, sem snimka njegove objave na mreži X, pa vas molim za objašnjenje.

3.U žalbama navodite da objavljene informacije nisu činjenično tačne. Da li se to odnosi i na navodno saopštenje MUP-a, koje se u tekstu u “Politici” citira? Odnosno, koje tačno informacije nisu tačne?

4. Da li ste redakcijama (Kurira i Politike) poslali demanti i ukoliko jeste, kakav je bio ishod?

Molim vas da odgovorite u narednih sedam dana da bi žalbe mogle da uđu u proceduru.

Hvala unapred.

S poštovanjem,

Gordana Novaković

generalna sekretarka

